**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO VANDENS TRANSPORTO PRIEMONIŲ NULEIDIMO VIETŲ ĮRENGIMO PROJEKTAMS BEI JŲ DALINIO FINANSAVIMO**

2021 m. gegužės 20 d. Nr. 34-810

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 3 prioriteto „Išvystytas kultūrinis ir pažintinis turizmas“ 3.1 tikslo „Gerinti ir plėsti turizmo paslaugų kokybę ir infrastruktūrą“ 3.1.2 uždavinio „Atnaujinti ir įrengti turistams skirtą infrastruktūrą“ 3.1.2.2 priemone „Vandens transporto priemonių nuleidimo ir iškėlimo vietų įrengimas“, Lietuvos Respublikos aplinkos ministerijos 2021-05-14 raštu Nr. (65)-D8(E)-3355 „Dėl paraiškų teikimo vandens transporto priemonių nuleidimo vietų įrengimo projektui“, Lazdijų rajono savivaldybės taryba nusprendžia:

1. Pritarti šiems Lazdijų rajono savivaldybės administracijos rengiamiems projektams:
2. „Vandens transporto nuleidimo vietos įrengimas prie Seirijo ežero Lazdijų rajono savivaldybėje“;
3. „Vandens transporto nuleidimo vietos įrengimas prie Metelio ežero Lazdijų rajono savivaldybėje“.
4. Numatyti iš Lazdijų rajono savivaldybės biudžeto lėšų projektų daliniam finansavimui 30 proc. visų tinkamų finansuoti išlaidų.
5. Užtikrinti netinkamų finansuoti, bet šių projektų įgyvendinimui būtinų išlaidų, jeigu tokių bus, ir tinkamų išlaidų, kurių nepadengs projektui skiriamo finansavimo lėšos, padengimą iš Lazdijų rajono savivaldybės biudžeto lėšų.
6. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vidmantas Pilvinis, mob. 8 615 94921

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO VANDENS TRANSPORTO PRIEMONIŲ NULEIDIMO VIETŲ ĮRENGIMO PROJEKTAMS BEI JŲ DALINIO FINANSAVIMO“ PROJEKTO**

**AIŠKINAMASIS RAŠTAS**

2021-05-20

Lazdijų rajono savivaldybės tarybos sprendimo projektas „Dėl pritarimo vandens transporto priemonių nuleidimo vietų įrengimo projektams bei jų dalinio finansavimo“ parengtas vadovaujantis Lietuvos Respublikos vietos savivaldos įstatymo 6 straipsnio 38 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 3 prioriteto „Išvystytas kultūrinis ir pažintinis turizmas“ 3.1 tikslo „Gerinti ir plėsti turizmo paslaugų kokybę ir infrastruktūrą“ 3.1.2 uždavinio „Atnaujinti ir įrengti turistams skirtą infrastruktūrą“ 3.1.2.2 priemone „Vandens transporto priemonių nuleidimo ir iškėlimo vietų įrengimas“, Lietuvos Respublikos aplinkos ministerijos 2021-05-14 raštu Nr. (65)-D8(E)-3355 „Dėl paraiškų teikimo vandens transporto priemonių nuleidimo vietų įrengimo projektui“.

Sprendimo tikslas – pritarti Lazdijų rajono savivaldybės administracijos rengiamiems projektams:

„Vandens transporto nuleidimo vietos įrengimas prie Seirijo ežero Lazdijų rajono savivaldybėje“. Prie Seirijo ežero, Lazdijų r. sav., Seirijų sen., Oktos k., Lazdijų rajono savivaldybės tarybos 2008 m. gegužės 21 d. sprendimu Nr. 5TS-425 ,,Dėl Lazdijų rajono savivaldybės tarybos 1998 m. gruodžio 28 d. sprendimo Nr. 409 „Dėl neprivatizuojamų žemės sklypų“ papildymo“ rekreacinis žemės sklypas, esantis prie Seirijo ežero, yra įtrauktas į neprivatizuojamų Lazdijų rajono savivaldybės žemės sklypų sąrašą ir yra skirtas visuomenės reikmėms. Šis ežeras yra vienas iš nedaugelio Lazdijų rajono ežerų, kuriame galima motorinių vandens transportų priemonių laivyba. Dėl jame vyraujančių vėjų yra tinkama plaukioti buriniais laivais. Seirijo ežero plotas – 510,8 ha. Būtinos infrastruktūros projektavimo ir įrengimo orientacinė kaina – apie 37 600 Eur.

„Vandens transporto nuleidimo vietos įrengimas prie Metelio ežero Lazdijų rajono savivaldybėje“. Prie Metelio ežero Lazdijų r. sav., Seirijų sen., Metelių k., Ežero g. 47A, žemės sklypo Nr. 4400-2031-9077. Šį ežerą, kuris patenka į Metelių regioninio parko teritoriją, itin pamėgę mūsų šalies bei užsienio turistai. Ežeras kiekvienais metais pritraukia gausų būrį vandens pramogų gerbėjų. Viena labiausiai mėgstamų turistų ir vietinių gyventojų pramogų yra plaukiojimas nedideliais pramoginiais laivais – katamaranais, jachtomis ir kt., tačiau ežere nėra sudarytos sąlygos nuleisti vandens transporto priemones. Metelio ežero plotas – 1298,2 ha. Planuojama vandens transporto nuleidimo įrengimo vieta numatyta specialiajame teritorijų planavimo dokumente – Metelių regioninio parko tvarkymo plane, patvirtintame Lietuvos Respublikos aplinkos ministro 2010 m. birželio 30 d. įsakymu Nr. D1-580 „Dėl Metelių regioninio parko tvarkymo plano patvirtinimo“. Lazdijų rajono savivaldybės administracija 2010 m. suformavo rekreacinės paskirties bendroms reikmėms skirtą žemės sklypą ir su Nacionaline žemės tarnyba prie Žemės ūkio ministerijos sudarė šio žemės sklypo panaudos sutartį. Būtinos infrastruktūros projektavimo ir įrengimo orientacinė kaina – apie 30 000 Eur.

Numatyti iš Lazdijų rajono savivaldybės biudžeto lėšų projektų daliniam finansavimui 30 proc. visų tinkamų finansuoti išlaidų.

Užtikrinti netinkamų finansuoti, bet šių projektų įgyvendinimui būtinų išlaidų, jeigu tokių bus, ir tinkamų išlaidų, kurių nepadengs projektui skiriamo finansavimo lėšos, padengimą iš Lazdijų rajono savivaldybės biudžeto lėšų.

Vienai įrengiamai vandens transporto nuleidimo vietai dotacija negali būti didesnė nei 25 000,00 Eur.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėjo pavaduotojas Vidmantas Pilvinis.

Strateginio planavimo ir

investicinių projektų valdymo skyriaus

vedėjo pavaduotojas Vidmantas Pilvinis